Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, Lanbide Heziketako irakasle teknikoei Prestakuntza Pedagogikoko Masterra exigitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Hezkuntza Departamentuko Giza Baliabideen Zerbitzuak Lanbide Heziketako irakasle teknikoei Prestakuntza Pedagogikoko Masterra exigitu izanaren ondorioz, bete gabe geratu dira hainbat lanpostu, eta hainbat gorabehera gertatu dira; horra, esate baterako, nekazaritza ekologikoko euskarazko ziklo berria abiaraztean izandako arazoak.

Hezkuntza Departamentua zer erantzun praktiko aplikatzea hausnartzen ari da, egoera hori bideratzeko eta arrazoi horrengatik zerrendatik kanpo gelditu diren irakasleak errentagarri egiteko?

Iruñean, 2017ko urriaren 5ean

Foru parlamentaria: Miren Aranoa Astigarraga